Kontraindikácie liekov v tehotenstve
Dobrý den,

    Som v 11 týždni tehotenstva a z výsledkov steru mi bola zistená klebsiella pneumoniae ,Doktor mi predpísal liek augumentin.Mozem ho bezpečne užívať aj keď užívam anopyrin ?
Dobrý deň,
ďakujeme za prejavenú dôveru.
Medzi liekmi Augmentin a Anopyrin dochádza k interakcii (čiže k vzájomnému ovplyvneniu liečiv), salicyláty (Anopyrin) znižujú renálne vylučovanie penicilínov (Augmentin), čím môžu zvyšovať ich účinok a tiež potenciál nežiadúcich účinkov. V prípade, že Vám liek Augmentin predpísal lekár, ktorý bol informovaný o súčasnom užívaní ostatných liekov, je si týchto skutočností vedomý a preto odporúčam riadiť sa jeho pokynmi. V opačnom prípade je potrebné opätovne kontaktovať predpisujúceho lekára a prekonzultovať s ním ďalší postup.
Prajem pekný zvyšok dňa.
S pozdravom
Mgr. Emma Halás Haluščíková